Alles loop net skeef – Finesse Meisie
As een van julle wysheid kortkom, moet hy dit van
God bid, en Hy sal dit aan Hom gee, want God gee aan almal sonder voorbehoud en sonder verwyt.
Voel jy ook baie dae dat alles in jou lewe skeefloop? Laat dit jou so moedeloos voel dat jy naderhand begin dink dat jy nooit, ooit iets reg sal kan doen nie? (Moenie bekommerd wees nie – jy is beslis nie al een nie!)
Voel jy dat jy net altyd verloor? En dan sug jy maar net: “So what, ek kan tog niks reg doen nie.” Is jy nie meer lus om iets nuuts aan te pak nie omdat jy bang is jy gaan al weer ’n gek van jouself maak?
Maar doen jy regtig ALLES verkeerd?
Partykeer voel dit dalk so, maar dan is dit eintlik net een klein deeltjie van jou lewe waar iets skeefloop. Jy is dalk net in ’n verlepte bui en dan voel dit sommer asof jy alles verkeerd doen. Maar eintlik is dit glad nie die geval nie.
Dalk verwag jy maar net hopeloos te veel van jouself. Dis net Superman wat feitlik alles reg kan doen, en hy bestaan nie eens in die regte lewe nie.
Soms is jy net te oorhaastig en val vas in verkeerde keuses. Dit help nogal om goeie vriende en kundiges se raad te vra voordat jy ’n finale besluit neem.
Dit is ware liefde – sowaar!
Weerkaats sy liefde